Små (1,3 - 4,5 mm), slanke fluer. Kroppen er påfallende langstrakt og beina temmelig korte, så fluene virker lave. De fleste artene er gul- eller rødaktige på farge, men det finnes også mørke arter. Brystet er avlangt med minst to par kraftige børster på ryggsiden. (den bakerste ryggplaten) har et par små og et par store børster. Vingene er temmelig lange og smale, hos noen arter er de redusert. Som oftest er vingene mer eller mindre mørkt fargede. Beina er slanke og forholdsvis korte. Bakkroppen er lang og sylindrisk, hannens ytre kjønnsorganer synes som en kraftig, hard kapsel.